Socialinės apsaugos ir darbo ministerijai 2022-05- Nr. (1.19 -2022-152)2-

El. paštas post@socmin.lt

**DĖL VYRIAUSYBĖS NUTARIMO PROJEKTO nR.22-6363 DERINIMO**

Vaiko teisių apsaugos kontrolierė, susipažinusi su pateiktu derintiLietuvos Respublikos Vyriausybės 2002 m. rugsėjo 10 d. nutarimo Nr. 1422 „Dėl Asmenų, norinčių įvaikinti vaikus, ir galimų įvaikinti vaikų apskaitos Lietuvos Respublikoje tvarkos aprašo patvirtinimo“ pakeitimo projektu Nr.22-6363 (toliau – Projektas), pagal kompetenciją teikia šias pastabas (pasiūlymus) Projekto tobulinimui:

1. Tikslinti Projekto 5.2. punkto formuluotę, išbraukiant žodžių junginį „arba pripažinti nežinia kur esančiais“, kadangi tėvų ar vienintelio iš tėvų pripažinimas nežinia kur esančiu savaime negali būti pagrindas vaiko įvaikinimui.

Nors Civilinio kodekso 3.257 straipsnio 2 punkte abiejų tėvų arba turėto vienintelio iš tėvų pripažinimas nežinia kur esančiais yra vienas iš nuolatinės globos nustatymo pagrindų, sisteminė Civilinio kodekso normų analizė laidžia teigti, kad priešingai nei tėvų ar vienintelio iš tėvų paskelbimo mirusiais (mirusiu) atveju vaikas negali būti įtraukiamas į įvaikinamų vaikų apskaitą ir iki abiejų tėvų arba turėto vienintelio iš tėvų paskelbimo mirusiais negali būti įvaikinamas. Atkreiptinas dėmesys, kad Civilinio kodekso 3.214 straipsnyje nustatyta, kadįvaikinamo vaiko tėvų sutikimo nereikalaujama, jeigu tėvai yra nežinomi ar mirę, jeigu tėvams neterminuotai apribota tėvų valdžia arba jeigu tėvai paskelbti mirusiais, tačiau atvejai, kai tėvai ar vienintelis iš tėvų pripažinti nežinia kur esančiais nenurodyti. Be to, pripažinimas nežinia kur esančiu ir paskelbimas mirusiu sukelia skirtingas teisines pasekmes. Asmens pripažinimo nežinia kur esančiu atveju asmeniui garantuojama jo turtinių teisių apsauga, skiriamas turto administratorius (Civilinio kodekso 2.29 straipsnis), kreipiantis į teismą dėl asmens pripažinimo nežinia kur esančiu turi būti pateikiami duomenys apie asmens išlaikytinius (Civilinio proceso kodekso 455 straipsnio 6 punktas), todėl, įvertinant aplinkybę dėl turtinių teisių apsaugos, asmeninių tėvų teisių atėmimas (vaiko įvaikinimas), įvertinant įvaikinimo sukeliamas teisines pasekmes, laikytinas nepagrįstu ir neproporcingu.

2. Siūlytina tikslinti Projekto 5.5 – 5.7, 6 punktų formuluotes, išbraukiant žodžių junginį „kuriame nurodomi Civilinio proceso kodekso 488 straipsnio 2 dalyje nurodyti duomenys“. Projekto reguliavimo kontekste šis žodžių junginys laikytinas pertekliniu, nes Civilinio proceso kodekso 488 straipsnio 2 dalyje nustatyti reikalavimai pareiškimui dėl sutikimo įvaikinti patvirtinimo, kuris *paduodamas teismui* ir tik teismas turi prerogatyvą spręsti dėl pateiktų duomenų pakankamumo ir /ar atitikties įstatymo reikalavimams.

3.Tikslinti Projekto 10.13 punkto formuluotę dalyje dėl psichotropinių medžiagų (ne)vartojimo.

Pažymėtina, kad Tarptautiniame ligų klasifikatoriuje ([TLK-10-AM sisteminis ligų sąrašas](http://ebook.vlk.lt/e.vadovas/topic/lt.webmedia.vlk.drg.icd.ebook.content/html/icd/ivadas.html)) ir kituose dokumentuose vartojama sąvoka „psichoaktyviosios medžiagos“, o priklausomybės (išskiriant ją pagal vartojamų psichoaktyviųjų medžiagų rūšis) yra žymimos atitinkamais ligų kodais(F10 – F-11) ir nurodomos kaip diagnozės.

Ta pati pastaba taikytina Projekto 12.3 punktui.

4. Suderinti (suvienodinti) Projekto 15, 16.1, 17.6 punktuose vartojamas sąvokas, nes 15 punkte nustatytas komisijos pritarimas, o 16.1 ir 17.6 punktuose – rekomendacija.

5. Tikslinti Projekto 16.1 punkto formuluotę, aiškiai apibrėžiant (nustatant) kas Tarnyboje priima sprendimą įrašyti vaiką į Galimų įvaikinti vaikų, atitinkančių specialiuosius kriterijus, sąrašą ir nustatyti kaip toks sprendimas įforminamas.

Ta pati pastaba taikytina ir Projekto 16.3 punktui.

6. Siekiant užtikrinti įvaikinimo proceso skaidrumą, galimų įvaikinti vaikų, atitinkančių specialiuosius kriterijus, apskaitos tikslus, siūlytina atsisakyti Projekto 16.2 punkte siūlomo reglamentavimo. Atkreiptinas dėmesys, kad 16.2 punkto nuostatomis siūloma įteisinti tarptautinį įvaikinimą vaikų, neatitinkančių specialiųjų kriterijų, taip pat vaikų paiešką potencialiems įtėviams, o ne įtėvių vaikams, įrašytiems į galimų įvaikinti vaikų, atitinkančių specialiuosius kriterijus, apskaitą, paiešką. Toks siūlymas taip pat leidžia daryti prielaidą, kad gali būti formuojama (yra susiformavusi ir siekiama įteisinti) praktika, kai tarptautiniam įvaikinimui yra siūlomi vaikai, neįrašyti į aukščiau paminėtą sąrašą ir neatitinkantys tarptautinio įvaikinimo (specialiųjų kriterijų) sąlygų.

7. Siūlytina papildyti Projekto 17 punktą nauju papunkčiu, nustatant, jog vaiko byloje turėtų būti ir sprendimas, nurodytas Projekto 16.1 punkte.

8. Tikslinti Projekto 19 punkto formuluotę, nurodant kas konkrečiai priima šiame punkte nurodytą sprendimą ir kaip jis įforminamas.

Ta pati pastaba taikytina Projekto 23, 31 punktams.

Vaiko teisių apsaugos kontrolierė Edita Žiobienė

Eivilė Žemaitytė, tel. (8 5) 210 7175, el. paštas eivile.zemaityte@vtaki.l